O **Festival Internacional de Títeres de Redondela-Memorial Juanjo Amoedo** é un festival cultural de arte, música e titiriteiros que se celebra no concello pontevedrés de Redondela dende o ano 2000. Está organizado pola *Asociación Xente Titiriteira* e conta co apoio do Concello de Redondela. Ao festival acoden compañías teatrais de diversos países do mundo, realizando espectáculos de teatro, música e audiovisual tanto en auditorios e lugares con capacidade limitada, coma nas rúas de Redondela e Chapela.

Historia
--------

Malia que a primeira edición do festival foi no 2000, a finais dos 90 xa se tiveran feito varias xestións para a realización dun festival en Redondela que tivese coma protagonista os monicreques. Un dos seus principais creadores foi Juanjo Amoedo, que por aquel entón era o presidente da Asociación de Veciños de Redondela. Porén, Juanjo Amoedo nunca puido ver rematado o proxecto ao falecer nun accidente doméstico. Meses despois, varios colectivos redondeláns continuaron o proxecto, e tras a creación da asociación *Xente Titiriteira*, en 2000 celebrouse a primeira edición do festival. O nome do festival foi escollido, así, coma xeito de conmemorar e recoñecer a Juanjo Amoedo no seu labor na creación do festival. Na edición do ano 2014, ademais, foi proxectado un documental sobre a vida de Juanjo Amoedo e a súa contribución ao festival.

Descrición
----------

O evento, organizado pola Concellaría de Cultura do Concello de Redondela e pola *Asociación Xente Titiriteira*. Vénse celebrando a finais do mes de maio nas prazas e parques do centro da vila e no Multiúsos da Xunqueira. Dende a súa primeira edición, tiveron actuado compañías de diferentes países, como Reino Unido, Bélxica, Brasil, Bulgaria, Arxentina, Portugal ou Rusia, entre outros. Na edición do 2011 superáronse os 30.000 asistentes.

Galería de imaxes
-----------------

* 2010, Plansjet Poppentheater (Bélxica).2010, Plansjet Poppentheater (Bélxica).
* Compañía Jatoba (Brasil).Compañía *Jatoba* (Brasil).
* Rodorín.Rodorín.
* 2012, monicreque.2012, monicreque.

Notas
-----

1. ↑  "Teatro de ningures, Os cómicos dell'auto". Arquivado dende o orixinal o 04 de novembro de 2012. Consultado o 16 de abril de 2014.
2. ↑  Radio Redondela (ed.). "O Festival de Títeres abre a programación de sala co Documental Homenaxe a Juanjo Amoedo.". Arquivado dende o orixinal o 29 de maio de 2020. Consultado o 20 de maio de 2016.
3. ↑  Faro de Vigo (ed.). "Un documental sobre Juanjo Amoedo abre el Festival de Títeres de Redondela.". Consultado o 20 de maio de 2016.
4. ↑  "El Festival de Títeres lleva a Redondela espectáculos de quince compañías "Faro de Vigo 8/4/2012 *(en castelán)*.
5. ↑  Xente titiriteira

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Festival Internacional de Títeres de Redondela*** |

### Outros artigos

* Monicreque

### Ligazóns externas

* Páxina web do festival
* Festival Internacional de Títeres de Redondela no Facebook
* Blog dos organizadores
* Festival Internacional de Títeres en Redondela TV, edición 2012.

| * v
* c
* e
Festas de Redondela |
| --- |
| Festa do choco • Festa do mexillón • Festa da mazá • Festa da orella • Festa da coca • Festa dos maios • Entroido de verán • Redondela en Curto • Festival Internacional de Títeres • Arte lixo • Noites Máxicas dos Viadutos • Noite da Lúa Meiga • Festival Sinsal San Simón • Festival Arde Rande • Festival Millo Verde |